**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀՈՂԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2001 թվականի մայիսի 2-ի Հողային օրենսգրքի (այսուհետ`օրենսգիրք) 20-րդ հոդվածի 1-ին մասը շարադրել հետևյալ խմբագրությամբ.

«1. Բնապահպանական հողեր են համարվում բնական, գիտական, գեղագիտական, հանգuտի նշանակություն ունեցող և հատուկ պահպանության նպատակով նախատեuված բնության հատուկ պահպանվող տարածքների հողերը, ինչպես նաև բուuաբանական այգիների, անտառպարկերի և դենդրոպարկերի հողերը»:

**Հոդված 2.** Օրենսգրքի 36-րդ հոդվածի 2-րդ մասի 6-րդ կետը շարադրել հետևյալ խմբագրությամբ.

 «6) բնության հատուկ պահպանվող տարածքների, պատմության և մշակույթի հուշարձանների, դրանց պահպանման գոտիների, ինչպես նաև էկոլոգիական միջանցքների, կենսոլորտային պահպանավայրերի, կանաչապատ տարածքների**,** բուuաբանական այգիների, անտառպարկերի և դենդրոպարկերի պահպանությանն ու օգտագործմանն ուղղված միջոցառումների իրականացումը:

**Հոդված 3.** Օրենսգրքի 49-րդ հոդվածի 1-ին մասի`

1) 11-րդ կետը շարադրել հետևյալ խմբագրությամբ.

«11) բնապահպանական պահանջների պահպանման կամ որոշակի աշխատանքներ կատարելու, ներառյալ` բնության հատուկ պահպանվող տարածքները, Կարմիր գրքում գրանցված բույսերի և կենդանիների գոյության պայմանները, էկոլոգիական միջանցքները, կենսոլորտային պահպանավայրերը, վայրի կենդանիների միգրացիոն ուղիները, հողաշերտը, պատմության և մշակույթի հուշարձանները, կանաչապատ տարածքները, բուuաբանական այգիները, անտառպարկերը և դենդրոպարկերը, հնէաբանական օբյեկտները պահպանելու պայմանով.

2) ուժը կորցրած ճանաչել 13-րդ կետը:

**Հոդված 4.** Օրենսգրքի 60-րդ հոդվածի 1-ին մասի 2-րդ կետը շարադրել հետևյալ խմբագրությամբ.

 «2) բնության հատուկ պահպանվող տարածքներ են, բուսաբանական այգիների, անտառպարկերի, դենդրոպարկերի, պատմության և մշակույթին հուշարձաններով, հնէաբանական օբյեկտներով զբաղեցրած, ինչպես նաև այդ նպատակների համար պահեստավորված տարածքներ են»:

**Հոդված 5.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: